Prvá kosba v tomto roku sa rozbehla
10.05.2022 | Tlačové správy
Zamestnanci z mestských Verejnoprospešných služieb dnes začali s prvou kosbou verejných trávnatých plôch v Liptovskom Mikuláši. Postupujú od centra mesta do mestských častí a kosiť budú v závislosti od počasia päť až šesť týždňov. Do jesene by mali mesto pokosiť tri až štyri razy, prípadne podľa potreby.
"Rôzne verejné plochy sme ešte pred kosením pripravili bránením a odstránením skál. Mechanizmy doplnila nová kosačka, ktorú sme zakúpili v apríli. Do kosenia 67 hektárov sme nasadili štyri mechanizmy a päť ľudí s krovinorezom. Verím, že ľudia budú s úpravou verejných priestranstiev spokojní," povedal riaditeľ VPS Dušan Grešo.